钦定古今图书集成/历象汇编/庶征典/第095卷 > 僧传古坐龙图岩东平所藏至元二年秋九月
## 钦定古今图书集成/历象汇编/庶征典/第095卷 > 僧传古坐龙图岩东平所藏至元二年秋九月

张签省耀卿，处观七年闰十月甲戌，公退马上偶得：“时秋苦旱，冬天无雪　　　。” 元王恽

深山大泽物所蛰，千丈悬淙挂青壁。潭阴水黑不见
底，老雨初开元气湿。苍龙何处行雨归，闯首踞坐红
云堆。山僧骇绝噤不语，万壑阴雾生缁衣。咄哉传古
隐龙性，隔户写影窥天机。一从元化堕此笔，饮海不
复观晴霓。世间画本万尺蠖，尾鬣一掩无晶辉。比年
一旱几焚如，牲币空事山川雩。群龙痴睡洞府黑，六
合任使黄霾污。何当铁匣出雷火，冲屋而去腾天衢。
六丁奔命仆射御，倒卷溟渤天瓢㪺。滂沱一洗乾坤
净，却敛神功寂若无。